കാളിദാസ് (ചലച്ചിത്രം)

കാളിദാസ് 1931-ൽ പുറത്തിറങ്ങിയ ഇന്ത്യൻ തമിഴ് - തെലുങ്ക് ഭാഷകളിലെ ജീവചരിത്ര സിനിമയാണ് എച്ച്എം റെഡ്ഡി സംവിധാനം ചെയ്ത് അർദേശിർ ഇറാനി നിർമ്മിച്ചത്. തമിഴ്, തെലുങ്ക് ഭാഷകളിലെ ആദ്യത്തെ ശബ്ദചിത്രം എന്ന നിലയിലും ദക്ഷിണേന്ത്യയിൽ നിന്നുള്ള ഒരു ഭാഷയിൽ നിർമ്മിച്ച ആദ്യത്തെ ശബ്ദചിത്രമെന്ന നിലയിലും ഇത് ശ്രദ്ധേയമാണ്. സംസ്കൃത കവി കാളിദാസന്റെ ജീവിതത്തെ അടിസ്ഥാനമാക്കിയുള്ളതായിരുന്നു ഈ ചലച്ചിത്രം. ഇതിൽ പ്രധാന വേഷത്തിൽ പി ജി വെങ്കിടേശനും സ്ത്രീ നായികയായി ടി പി രാജലക്ഷ്മിയും അഭിനയിച്ചു. എൽ വി പ്രസാദ്, തേവാരം രാജാംബാൾ, ടി. സുശീലാ ദേവി, ജെ. സുശീല, എം.എസ്. സന്താനലക്ഷ്മി എന്നിവർ സഹകഥാപാത്രങ്ങളെ അവതരിപ്പിച്ചു.

കാളിദാസ്, പ്രധാനമായും തമിഴിൽ തെലുങ്കിലും ഹിന്ദിയിലും അധിക സംഭാഷണങ്ങൾ ഉൾക്കൊള്ളുന്നു. രാജലക്ഷ്മി തമിഴ് സംസാരിച്ചപ്പോൾ വെങ്കിടേശൻ തമിഴിൽ പ്രാവീണ്യം കുറവായതിനാൽ തെലുങ്ക് മാത്രമാണ് സംസാരിച്ചത്. പ്രസാദ് ഹിന്ദി മാത്രമാണ് സംസാരിച്ചത്. പുരാണ പ്രമേയം ഉണ്ടായിരുന്നിട്ടും കർണാടക സംഗീതജ്ഞൻ ത്യാഗരാജന്റെ രചനകൾ, ഇന്ത്യൻ നാഷണൽ കോൺഗ്രസിന്റെ പരസ്യ ഗാനങ്ങൾ, മഹാത്മാഗാന്ധിയെയും ഇന്ത്യൻ സ്വാതന്ത്ര്യസമരത്തെയും കുറിച്ചുള്ള ഗാനങ്ങൾ തുടങ്ങിയ പിൽക്കാല കാലത്തെ ഗാനങ്ങൾ ഈ സിനിമയിൽ ഉൾപ്പെടുത്തിയിട്ടുണ്ട്. ജർമ്മൻ നിർമ്മിത സാങ്കേതിക വിദ്യ ഉപയോഗിച്ചാണ് ശബ്ദം രേഖപ്പെടുത്തിയത്. ഇന്ത്യയിലെ ആദ്യത്തെ ശബ്ദചിത്രമായ ആലം ആരയുടെ (1931) സെറ്റിൽ വച്ചാണ് കാളിദാസ് ബോംബെയിൽ ചിത്രീകരിച്ചത്. എട്ട് ദിവസം കൊണ്ട് പൂർത്തിയാക്കി.

1931 ഒക്ടോബർ 31-ന് ദീപാവലി ദിനത്തോട് അനുബന്ധിച്ച് ഏറെ പ്രതീക്ഷകളോടെയാണ് കാളിദാസ് റിലീസ് ചെയ്തത്. ആ വർഷം നിർമ്മിച്ച് റിലീസ് ചെയ്ത ഒരേയൊരു തെന്നിന്ത്യൻ സിനിമയായിരുന്നു അത്. നിരവധി സാങ്കേതിക പിഴവുകൾ ഉണ്ടായിരുന്നിട്ടും ഇത് നിരൂപക പ്രശംസ നേടി. രാജലക്ഷ്മിയുടെ ആലാപന പ്രകടനത്തെ പ്രശംസിക്കുകയും വാണിജ്യപരമായി വലിയ വിജയമായി മാറുകയും ചെയ്തു. മഹാകവി കാളിദാസൻ (1955), മഹാകവി കാളിദാസ് (1960), മഹാകവി കാളിദാസ് (1966) എന്നിവയുൾപ്പെടെ കാളിദാസനെ അടിസ്ഥാനമാക്കിയുള്ള മറ്റ് സിനിമകൾക്ക് കാളിദാസിന്റെ വിജയം രൂപം നൽകി.

വാണിജ്യ വിജയത്തിന് പുറമേ കാളിദാസ് രാജലക്ഷ്മിയുടെ കരിയറിലെ ഒരു പ്രധാന വഴിത്തിരിവായിരുന്നു. മാത്രമല്ല അവരെ ഒരു മികച്ച ഗായികയാക്കി ഈ ചിത്രം മാറ്റുകയും ചെയ്തു. സിനിമയുടെ പ്രിന്റ്, ഗ്രാമഫോൺ റെക്കോർഡ്, പാട്ടുപുസ്തകം എന്നിവയൊന്നും നിലനിൽക്കുന്നില്ല എന്നതിനാൽ ഇത് നഷ്ടപ്പെട്ട ഒരു സിനിമയാണ് .

കഥ
തേജാവതിയിലെ രാജാവായിരുന്ന വിജയവർമന്റെ മകളാണ് വിദ്യാധാരി. രാജകുമാരി തന്റെ മകനെ വിവാഹം കഴിക്കണമെന്ന് രാജാവിന്റെ മന്ത്രി ആഗ്രഹിക്കുന്നു. പക്ഷേ വിദ്യാധരി ഇത് നിരസിച്ചു. പ്രകോപിതനായ മന്ത്രി വിദ്യാധരിക്ക് മറ്റൊരു ഭർത്താവിനെ കണ്ടെത്താൻ പോകുന്നു. വനത്തിൽ ഒരു നിരക്ഷരനായ പാൽക്കാരൻ മരത്തിൽ ഇരിക്കുന്നതും താൻ ഇരിക്കുന്ന കൊമ്പ് മുറിക്കുന്നതും മന്ത്രി കാണുന്നു. മന്ത്രി പാൽക്കാരനെ കൊട്ടാരത്തിലേക്ക് വരാൻ പ്രേരിപ്പിക്കുകയും വിദ്യാധരിയെ വിവാഹം കഴിപിക്കുകയും ചെയ്യുന്നു. താൻ വഞ്ചിക്കപ്പെട്ടുവെന്ന് വിദ്യാധാരി മനസ്സിലാക്കുകയും ഒരു കൃഷിക്കാരനെ വിവാഹം കഴിക്കുകയും ചെയ്യ്തതിനാൽ അവൾ ഒരു പരിഹാരത്തിനായി കാളി ദേവിയോട് പ്രാർത്ഥിക്കുന്നു. കാളി വിദ്യാധാരിക്ക് മുന്നിൽ പ്രത്യക്ഷപ്പെടുകയും വിദ്യാധാരിയുടെ ഭർത്താവിന് കാളിദാസ് എന്ന് നാമകരണം നടത്തുകയും അസാധാരണമായ സാഹിത്യ കഴിവുകൾ നൽകുകയും ചെയ്യുന്നു.

 കാസ്റ്റ് 

 വിദ്യാധാരിയായി ടി.പി.രാജലക്ഷ്മി
 കാളിദാസനായി പി ജി വെങ്കിടേശൻ
 ക്ഷേത്ര പൂജാരിയായി എൽ.വി

തേവാരം രാജാംബാൾ, ടി.സുശീലാദേവി, ജെ.സുശീല, എം.എസ്.സന്താനലക്ഷ്മി എന്നിവരാണ് മറ്റ് സഹകഥാപാത്രങ്ങളെ അവതരിപ്പിച്ചത്. 
അവലംബം